Source: https://www.brezno.sk/board.php?work=board_detail&BoardID=809
Timestamp: 2019-05-27 01:24:21+00:00
Document Index: 1002513

Matched Legal Cases: ['§ 39', '§ 39', '§ 4', '§ 18', '§ 97', '§ 99', '§ 47', '§ 7', '§ 49', '§ 47', '§ 23', '§ 49', '§79', '§80', '§68', '§65', '§ 68', '§ 40', '§ 117']

Územné rozhodnutie – 11518 Brezno – Podkoreňová – Rozšírenie NNK | www.brezno.sk
Zverejnené: 20.03.2019
MsÚ-2019/439-06
Stredoslovenská distribučná, a.s., Pri Rajčianke 2927/8, 010 47 Žilina, v zastúpení splnomocneným na zastupovanie ENData, s.r.o., Poľanová 1578/37, 029 01 Námestovo, podali dňa 05.12.2018 a doplnili dňa 12.02.2019 návrh na vydanie územného rozhodnutia o umiestnení stavby „11518 Brezno – Podkoreňová – Rozšírenie NNK“ na pozemkoch parc.č. KN – líniová stavba v k.ú.Brezno.
K pozemkom dotknutým stavbou parc.č.register E-KN 3951, register C-KN 4553/1, 4553/10, 6692/19 v k.ú.Brezno má podľa výpisu z listu vlastníctva číslo 11555 vlastnícky vzťah Ing. Martin Štulrajter, bytom Krížno 632/14, 976 52 Čierny Balog.
Vlastník pozemkov dal dňa 27.10.2018 písomný súhlas s umiestnením stavby na jeho pozemkoch.
K pozemku dotknutému stavbou parc.č.register C-KN 4363 v k.ú.Brezno má podľa výpisu z listu vlastníctva číslo 2351 vlastnícky vzťah Mesto Brezno. Navrhovateľ má s vlastníkom pozemku uzatvorenú Zmluvu o budúcej zmluve o zriadení vecného bremena číslo Z-D-2019-00265-00 zo dňa 06.02.2019.
Začatie konania bolo oznámené formou verejnej vyhlášky po dobu 15 dní na úradnej tabuli a elektronickej úradnej tabuli mesta Brezno. Ústne pojednávanie spojené s miestnym zisťovaním bolo dňa 18.03.2019.
Na podklade tohto vydáva podľa § 39 a § 39a/ stavebného zákona a § 4 vyhlášky MŽP SR č.453/2000, ktorou sa vykonávajú niektoré ustanovenia stavebného zákona
„11518 Brezno – Podkoreňová – Rozšírenie NNK“
líniová stavba na poz.parc.č.register E-KN 3951, register C-KN 4553/1, 4553/10, 6692/19, v k.ú.Brezno, tak ako je to zakreslené v projektovej dokumentácii pre územné konanie, ktorá tvorí nedeliteľnú súčasť tohto rozhodnutia (len pre stavebníka).
Projektovú dokumentáciu pre stavebné povolenie archivačné číslo: 989-09-2018 vypracovala v 09/2018 spoločnosť ENData, s.r.o., Poľanová 1578/37, 029 01 Námestovo, autorizačne overil Ing. Tomáš Šimurda, autorizovaný stavebný inžinier, č.autor: 6049*A2.
1)Stavba sa člení na tieto stavebné objekty:
SO 01: Rekonštrukcia trafostanice 309/ts/podkorenova_obec.2.
SO 02: Rekonštrukcia NN siete.
SO 03: Úprava domových prípojok.
SO 04: Montáž NN zemných káblov.
SO 05: Demontáž
Nemení sa umiestnenie trafostanice.
Rekonštrukcia trafostanice 309/ts/podkorenova_obec.2 predstavuje výmenu zvodu k transformátoru, transformátora za 250kVA a skrine SVS spolu s RST rozvádzačom. Existujúce
vývody sa pripoja do novej SVS.
Stožiarová trafostanica do 630kVA. Poistkový spodok sa nemení poistka J25, 25kV, 20A.
Trojfázový olejový transformátor s medeným vinutím vo vlnovej nádobe TOHn 338/22,22/0, 42/0,242 kV, 250kVA, IP 00. NN strana transformátora s NN rozvádzačom bude prevedená káblami 4xNSGAFŐU 1x240mm2 uloženými vo zvodových rúrach. Existujúci vývod z trafostanice smer RIS c.1/2x sa nadpojí káblom(N)AYY-J 3x120+70 5m a spojkou SVCZ-M 3,5 x 95-150. Typový rozvádzač RST, v skrini SVS-B upevnenej na konštrukcii TS, s krytím IP44/20 z prednej strany, IP44/00 zo zadnej strany. Hlavný istič ABB Tmax T5 400A Ir =344A. Meranie spotreby elektrickej energie pomocou trojfázového elektromeru pre meranie spotrebovaného činného výkonu cez prístrojové transformátory prúdu s prevodom 40015 a triedou presnosti 0,5%, 10 VA. Cez PTP bude pripojený aj elektronický ampérmeter EAM.1. Počet vývodov 6 s poistkovými lištovými odpínačmi s ukončovacími " V" svorkami. Skriňa SVS sa s uzemňovaciu sústavou prepojí vodičom FeZn10 cez rozoberateľnú uzemňovaciu svorku.
Dĺžka trasy rekonštruovaného vedenia je 462m.
Vymenia sa 2 podperné body. Existujúce AlFe vedenie z trafostanice 309/ts/podkorenova_obec.2 sa nahradí izolovaným vodičom Retilnes. Z trafostanice bude vedený izolovaný vodič Retilens 3x150+95, ktorý sa ukonči v novej istiacej skrini VRIS 1K + KKP na podpernom bode PB č. 3 a z nej sa napojí AlFe vedenie smer č. d. 25. Druhý vodič
Retilens 3x15 0+ 95 + 2x16 z trafostanice bude vedený po podperný bod PB č. 10, kde sa ukončí
v novej istiacej skrini VRIS 2K +KKP. Z novej istiacej skrine sa napojí existujúce AlFe vedenie
4x70 AlFe 6mm2 smer č. d. 32 a nový zemný kábel. Na podpernom bode PB č. 6 sa osadí istiaca skriňa VIRS 1 a z nej bude vedený izolovaný vodič Retilens 3x50+ 54,6+ lx16 smer č. d. 60.
Domové prípojky, ktoré nemajú istenie na podpernom bode sa do vybavia novými HDS podľa počtu prípojok z podperného bodu. Vzdušné prípojky prevedené holými vodičmi sa nahradia samonosným káblom NFA2X 4x16. Nové HDS SPP1 budú napájané káblom (N)AYY-J 4x25 a HDS SPP2 káblom (N)AYY-J 4x16.
Z novej istiacej skrine VRIS 2K + KKP na podpernom bode PB č. 10 bude vedený nový zemný kábel (N)AYY-J 3x120+70 do novej istiacej skrine PRIS 6.1 DINO VV 1/5 P2 IP 2x.
SO 05: Demontáž.
Vodiče: AlFe vedenia 4x70 AlFe6mm2 40m+ 345m+ 70m.
Zdemontuje sa 2 kusy podperných bodov.
Trafostanica: Zdemontujú sa zvody k transformátoru, transformátor a SVS skriňa spolu s RST rozvádzačom.
2)Dodržať požiadavky účastníkov konania a dotknutých orgánov spolupôsobiacich v konaní:
Mesto Brezno-MsÚ Brezno-OIŽPSP (MsÚ-2019/2074-02)
-Pred realizáciou prác požiadať tunajší cestný správny orgán o zvláštne užívanie miestnych komunikácií, čiastočnú uzávierku miestnych komunikácií a určenie dopravného značenia.
-K žiadostiam doložiť vyjadrenia ORPZ ODI Brezno, Technických služieb Brezno ako správcu miestnych komunikácií a verejnej zelene, so schváleným projektom dopravného značenia.
-Križovanie miestnej komunikácie v spodnej časti komunikácie riešiť bezrozkopávkovou technológiou podvŕtaním komunikácie a uložením sietí do chráničky s tým, že štartovacia a koncová jama bude zriadená mimo komunikácie. Minimálna hĺbka uloženia chráničky v telese cesty je 0,9m.
-Križovanie miestnej komunikácie v hornej časti bude riešené vzdušným vedením, križovanie realizovať vo výške min. 6m.
-Vykopaná zemina a stavebný materiál nesmie byť uložený na miestnej komunikácii ani do odvodňovacích zariadení dotknutých pozemných komunikácií a nesmie spôsobovať ich znečistenie. Stavebník musí vykonať potrebné opatrenia, aby nedochádzalo k znečisťovaniu miestnych komunikácií počas realizácie prác. Po ukončení prác komunikácie vyčistiť.
-V mieste zásahu do komunikácie, chodníkov a zelene si uplatňujeme záruku 36 mesiacov od ukončenia prác. Ak počas záručnej doby dôjde k vzniku nerovnosti komunikácie v dôsledku poklesu rozkopávky a jej okolia v šírke 1m okolo miesta zásahu, žiadateľ je povinný na vyrozumenie správcu komunikácií nedostatok bez meškania odstráni.
-Práce realizovať za dodržania podmienok zákona č. 135/1961 Zb. o pozemných komunikáciách (cestný zákon) v znení neskorších predpisov, zákona NR SR č. 8/2009Z.z: o cestnej premávke a o zmene a doplnení niektorých zákonov a vyhlášky MV SR č. 9/2009 Z.z., ktorou sa vykonáva zákon o cestnej premávke a o zmene a doplnení niektorých zákonov.
-Žiadne zariadenie nesmie byť uložené do telesa komunikácie.
-V danej lokalite sa nachádzajú siete verejného osvetlenia v správe TS Brezno, žiadame pred realizáciou prác požiadať o vytýčenie týchto sietí.
-Nové podporné body umiestniť v dostatočnej vzdialenosti od okraja vozovky min. 0,5m.
-Nové podporné body umiestniť tak, aby nezasahovali do vjazdov k RD súkromných vlastníkov.
-Pred realizáciou prác oznámiť skutočný termín realizácie prác.
-Po ukončení prác dotknuté časti komunikácie odovzdať zápisnične správcovi komunikácii.
Pokiaľ nedôjde k odovzdaniu a prevzatiu komunikácii správcom považujeme práce za neukončené.
Technické služby Brezno (276/2019 TS-185/2019)
-Dochádza ku križovaniu miestnej komunikácie s navrhovaným pretlakom na osadenie podzemného NN kábla, štartovacie jamy požadujeme dôkladne zhutniť a dosypať.
- TS Brezno požadujú prípadné znečistenie miestnej komunikácie previesť na náklady zhotoviteľa.
- TS Brezno požadujú záruku na prípadné poškodenie MK z dôvodu prác na pretlaku MK v dobe do 36 mesiacov od odovzdania.
- TS Brezno požadujú po ukončení prác zhotoviteľom písomné odovzdanie TS.
TS Brezno majú v záujmovom území inžinierske siete VO, ktoré sú vedené vzduchom po pravej
strane MK.
Okresný úrad Brezno, PLO (OU-BR-PLO-2019/000575-2)
-Investor stavby pred vydaním stavebného povolenia požiada tunajší úrad o vydanie rozhodnutia o dočasnom zábere poľnohospodárskej pôdy, resp. stanoviska na použite poľnohospodárskej pôdy na nepoľnohospodársky účel podľa § 18 zákona č. 22012004 Z.z. o ochrane a využívaní poľnohospodárskej pôdy a o zmene zákona č. 245/2003 Z.z. o integrovanej prevencii a kontrole znečisťovania životného prostredia a o zmene a doplnení niektorých zákonov, ak doba záberu vrátane vrátenia poľnohospodárskej pôdy do pôvodného stavu neprevýši dobu jedného roka.
Okresný úrad Brezno, OSŽP - úsek ŠSOH (OU-BR-OSŽP-2018/007942-002)
- Zabezpečiť triedenie odpadov, vzniknutých pri predmetnej stavbe, v mieste ich vzniku.
-Nekontaminovanú zeminu a iný prirodzene sa vyskytujúci materiál vykopaný počas stavebných prác využiť pri stavbe na zásypy a na terénne úpravy jej okolia. Nadbytočné množstvo zeminy, nevyužité pri predmetnej stavbe, bude odpadom zaradeným podľa vyhlášky MZP SR č. 365/2015 Z.z., ktorou sa ustanovuje Katalóg odpadov v znení neskorších predpisov, pod katalógovým číslom 17 05 06 - výkopová zemina iná ako uvedená v 17 05 05 , ktorú možno v územnom celku okresu Brezno odovzdať do zariadenia na zber odpadov, prevádzkovateľa ROLTA s.r.o., Brezno, resp. na zneškodnenie na skládku odpadov "Sekológ", prevádzkovateľa Sekológ s.r.o., Brezno. Pre využitie resp. uloženie zeminy mimo stavby, sa vyžaduje udelenie súhlasu podľa § 97 ods. 1 zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov.
-Odpad stavebného charakteru, zaradený podľa vyhlášky MŽP SR č. 365/2015 Z.z., ktorou sa ustanovuje Katalóg odpadov v znení neskorších predpisov pod katalógovým číslom 17 01 01 - betón (2 ks betónových podperných bodov a 2 ks základov podperných bodov) odovzdať prednostne do zariadení určených na jeho zhodnotenie, vrátane mobilných zariadení (súhlasy na ich prevádzkovanie sú vydávané príslušnými okresnými úradmi v sídle kraja), v územnom celku okresu Brezno je možnosť odovzdať odpad do zariadenia na zber odpadov, prevádzkovateľa ROLTA s.r.o., Brezno, resp. na zneškodnenie na skládku odpadov "Sekológ", prevádzkovateľa Sekológ s.r.o., Brezno.
-Zabezpečiť zhodnotenie odpadov, zaradených podľa vyhlášky MŽP SR 365/2015 Z.z., ktorou sa ustanovuje Katalóg odpadov v znení neskorších predpisov, pod katalógové čísla 17 04 05 - železo a oceľ (množstvo cca 0,11 t), 17 04 11 - káble iné ako uvedené v 17 04 10 (množstvo cca 0,47 t).
-Pred podaním žiadosti o kolaudáciu predmetnej stavby, investor požiada tunajšiu štátnu správu odpadového hospodárstva o vyjadrenie podľa § 99 ods. 1 písm. b) bod 5. zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov, kde súčasťou žiadosti budú doklady o množstve, mieste a spôsobe zhodnotenia resp. zneškodnenia odpadov vzniknutých pri danej stavbe.
Okresný úrad Brezno, OSŽP - úsek ŠSOPaK (OU-BR-OSZP-2018/007976-004)
-Trasy výkopov káblových rýh plánovať tak, aby sa v maximálnej možnej miere zabránilo akémukoľvek neželaným výrubom drevín alebo krovín, rovnako tak aj poškodeniu drevín a ich koreňových systémov.
-V prípade odstránenia drevín, resp. krovín je investor povinný požiadať o súhlas príslušný orgán štátnej správy (mesto Brezno) ešte pred realizáciou činnosti, v súlade s § 47 ods. 3 zákona č. 543/2002 Z.z.
-Dreviny v okolí staveniska, potenciálne ohrozené poškodením počas výkopov, chrániť pred poškodením (nadzemné aj podzemné časti dreviny). A to hlavne pri využití kopacích strojov.
V prípade potreby chrániť územky ohrozených drevín aj obložením ich územkových častí (drevené obloženie, omotanie textíliou a pod.). Obloženie po ukončení výkopov a ich zahrnutí a upravení odstrániť. V miestach z vyššou hustotou drevín uprednostniť ručné kopanie.
-Nevytvárať depónia výkopovej zeminy a stavebného materiálu vo voľnej krajine.
Výkopovú zeminu použiť na terénne úpravy okolia stavby, prebytky z miesta bezo zvyškov odviesť a umiestniť na mieste k tomu určenom. Narušený povrch uviesť do stavu blízkeho pôvodnému stavu, urovnať.
-Pohyb mechanizmov obmedziť len na prístupovú cestu a stavebné pozemky, vo voľnej krajine je pohyb mechanizmov obmedzený. Mechanizmy nesmú deštruovať okolitý trávnatý kryt.
- Zemné ako aj stavebné práce vykonávať vo vhodnom ročnom ako aj vegetačnom období (sucho, bez zrážok), aby nedochádzalo k vytváraniu koľají a poškodzovaniu okolitých trávnatých plôch.
-Pri stavebných prácach používať stroje, len v dobrom stavebno-technickom stave s cieľom predchádzania negatívnych vplyvov na okolité prírodné prostredie.
-Všetky plochy narušené stavebnou činnosťou je potrebné zrekultivovať, pričom na zatrávnenie sa môžu použiť len lokálne druhy tráv a bylín.
-V prípade, že sa v predmetnej trase stavby vyskytnú invázne druhy rastlín najmä (zlatobyľ kanadská (Solidago canadensis), netýkavka žliazkatá (Impatiens glandulifera), pohánkovec japonský (Falopia japonica) a iné je potrebné ich sledovať a pravidelne likvidovať v súlade s § 7b ods. 3 zákona č. 543/2002 Z.z..
-Ak sa takéto rastliny (najmä pohánkovec japonský a zlatobyľ kanadská) vyskytnú na dotknutom území počas výkopových prác je potrebné zeminu, ktorá bude získaná pri výkopoch resp. odkopávkach odviesť na riadenú skládku odpadu, čím sa zabráni ďalšiemu rozšíreniu inváznych druhov rastlín.
SVP, š.p., OZ Banská Bystrica CS SVP OZ BB 1799/2018/2, CZ 12509/2018-39211)
-Križovania vodného toku káblovým vedením je nutné navrhnúť a zrealizovať v zmysle ustanovení STN 736822 „Križovania a súbehy vedení a komunikácií s vodnými tokmi".
-V súvislosti so správou vodných tokov je potrebné upozorniť na oprávnenie, na základe ktorého môže v zmysle § 49 Zákona NR SR č. 364/2004 Z.z. o vodách v znení neskorších predpisov správca vodného toku pri výkone jeho správy užívať pobrežné pozemky. Pobrežnými pozemkami sú pri drobných vodných tokoch pozemky do vzdialenosti 5,0 m od ich brehovej čiary. Križovanie vedenia s vodným tokom musí byť navrhnuté a zrealizované tak, aby SVP, š.p. OZ Banská Bystrica nemusel vykonávať údržbárske práce vo vodnom toku v sťažených podmienkach (ručne), t.j. bez použitia stavebných strojov ako dôsledok ochranného pásma nadzemných vedení inžinierskych sietí a ich objektov.
-Pri križovaní vzdušným vedením musí voľná výška vzdušných káblov umožňovať bezpečný prejazd nákladnej dopravy a mechanizácie ako v rámci koryta toku, tak i v rámci jeho pobrežných pozemkov.
- Zemné káblové vedenie je potrebné v rámci koryta a pobrežných pozemkov toku umiestniť
v chráničke dimenzovanej na zaťaženie minimálne 25,0 t od dopravy a mechanizácie, aby správca
vodného toku mohol pri jeho správe a údržbe používať ťažkú mechanizáciu bez väčších obmedzení.
- Pri uložení vedenia pod dnom koryta toku musia byť káble uložené v chráničke pod dnom koryta toku s krytím min. 1,2 m a s presahom min. 5,0 m na obidve strany toku, t.j. vrátane jeho pobrežných pozemkov. V prípade, že sa v mieste križovania jedná o nespevnenú časť koryta toku, bude ho po zatiahnutí chráničky potrebné opevniť kamennou rovnaninou v rozsahu min. 1,0 m nad a pod miestom križovania v celej šírke dna koryta vodného toku. Kamenná rovnanina pritom musí plynule nadväzovať na pôvodné koryto vodného toku.
-K začiatku a ukončeniu stavebných prác žiadame prizvať zástupcu na SVP, š.p. OZ Banská Bystrica - Správa povodia horného Hrona (Ing. Juraj Schӧn, mobil 0903601835).
-Stavebnú ryhu v prípade prekopania koryta alebo montážne jamy pri realizácii bezvýkopovej technológie bude možné zasypať až po kontrole splnenia podmienok tohto vyjadrenia zástupcom Správy povodia horného Hrona Zvolen, o čom musí byť vyhotovený písomný protokol. Nevyhotovenie a nepodpísanie protokolu sa bude považovať za nesplnenie podmienok tohto vyjadrenia a bude dôvodom upozorniť na túto skutočnosť stavebný úrad a orgán štátnej vodnej správy. V tomto prípade nebude správca toku zodpovedať za škody, ktoré vzniknú prevádzkovateľovi siete pri výkone správy a údržby vodného toku v súvislosti s nesprávnym uložením káblového vedenia pod dnom vodného toku. Montážne jamy musia byť umiestnené mimo pobrežných pozemkov toku (t.z. vo vzdialenosti min. 5,0 m od brehovej čiary).
-Podzemné vedenie križujúce vodný tok je potrebné na obidvoch brehoch označiť dobre viditeľnými stabilizovanými značkami (tyčami) s nápisom: "POZOR NEBÁGROVAŤ"; v prípade ich porušenia či odcudzenia zabezpečí prevádzkovateľ elektrického vedenia ich okamžitú obnovu.
-Investor predloží správcovi toku najneskôr pri preberacom konaní stavby jednotlivé výkresy skutočného uloženia podzemného vedenia pod korytom toku (situáciu trasy, pozdĺžny a priečny profil uloženej chráničky), ktorý bude križovaný káblovým vedením.
-V prípade, že križovania káblového vedenia s vodným tokom nebudú zrealizované v súlade s týmito požiadavkami a pri výkone údržbárskych a iných prác dôjde k poškodeniu káblového vedenia, vzniknuté škody na vedení, ako aj náklady na uvedenie elektrického vedenia do prevádzky schopného stavu bude znášať jeho prevádzkovateľ.
-V rámci výstavby žiadame minimalizovať zásah stavebnej techniky do koryta a priľahlých pobrežných pozemkov vodného toku, ako aj zásah do jeho sprievodných brehových porastov. Po ukončení stavebných prác je potrebné prípadne narušené pobrežné pozemky uviesť do pôvodného stavu.
-V prípade nutnosti výrubu stromov je potrebné riešiť tento výrub v súlade s ustanoveniami § 47 zákona č. 543/2002 Z.z. o ochrane prírody a krajiny v znení neskorších predpisov a v súlade s ustanoveniami § 23 zákona č. 364/2004 Z.z. o vodách v znení neskorších predpisov.
-Mechanizmy používané pri stavebných prácach je nutné udržiavať v takom technickom stave, aby
nedošlo k ohrozeniu kvality povrchových a podzemných vôd. Je neprípustné zriaďovať na stavenisku sklad pohonných hmôt, olejov a iných nebezpečných látok, vykonávať opravy a údržbu strojov a motorových vozidiel.
- Stavebné práce je potrebné realizovať v čase minimálnych, resp. bežných prietokov v dotknutom vodnom toku. Počas výstavby je neprípustné uskladňovať stavebný ani iný materiál do koryta vodného toku ani na jeho pobrežných pozemkoch. V prípade spadnutia stavebného alebo iného materiálu do koryta vodného toku je nutné ho bezodkladne odstrániť.
-Nakoľko náš štátny podnik ako správca toku nie je vlastníkom pozemku pod jeho korytom v mieste podzemného križovania, bude potrebné s SVP, š.p. OZ Banská Bystrica uzatvoriť zmluvu o podmienkach správy a prevádzky podzemného vedenia križujúceho vodný tok. Podkladom pre uzatvorenie zmluvy bude geometrický plán skutočného vyhotovenia stavby vypracovaný odborne spôsobilou osobou a protokol o vykonaní kontroly uloženia podzemného vedenia pod jeho korytom.
-V prípade, že káblové vedenie bude v budúcnosti kolidovať s technickým riešením prípadných protipovodňových opatrení realizovaných v rámci dotknutého vodného toku, zabezpečí prevádzkovateľ vedenia bezodplatné preloženie káblového vedenia v požadovanom termíne.
-V prípade, že počas výstavby a prevádzkovania navrhovanej stavby došlo k vzniku škôd na majetku jej prevádzkovateľa z dôvodu vybreženia vody z koryta vodného toku, SVP, š.p. OZ Banská Bystrica nebude zodpovedať za škody spôsobené účinkami vôd, splavenín a ľadu, ako i škody vzniknuté pri mimoriadnych udalostiach podľa § 49 ods. 5 zákona o vodách č. 364/2004 Z.z. v znení neskorších predpisov.
SSD, a s., Žilina (4600044110)
-V predmetnej lokalite sa nachádzajú nadzemné NN vzdušné vedenia a podperné body, podzemné NN vedenia a skrine.
- Od uvedených energetických zariadení žiadame dodržať ochranné pásmo v zmysle zákona 251/2012 Z.z., a bezpečné vzdialenosti podľa príslušných noriem STN. (NN vzdušné vedenie od krajného vodiča na každú stranu 1.meter, NN zemné káblové vedenie na každú stranu l.meter). Pri realizácii výkopových prác, žiadame neporušiť celistvosť uzemňovacej sústavy.
-Presnú trasu podzemných káblových vedení v majetku SSD Vám na základe objednávky smerovanej na e-mailovú adresu prevadzkovatel@ssd.sk vytýči určený pracovník SSD.
-Pri manipulácii mechanizmami v blízkosti elektroenergetických zariadení SSD, ako aj pri prácach v ochrannom pásme v ich bezprostrednej blízkosti, je potrebné bezpodmienečne predjednať postup prác na stredisku Údržby Brezno.
-Pred zahrnutím dotknutých energetických zariadení v majetku SSD musí realizátor prizvať zástupcu SSD z príslušného strediska Údržby na kontrolu zariadenia, čo potvrdia zápisom do stavebného denníka, prípadne na kópiu tohto vyjadrenia.
SPP – distribúcia, a.s., Bratislava (TD/NS/0047/2019/Ka)
-Pred realizáciou zemných prác a/alebo pred začatím vykonávania iných činností, je stavebník povinný požiadať SPP­D o presné vytýčenie existujúcich plynárenských zariadení na základe písomnej objednávky, ktorú je potrebné zaslať na adresu: SPP - distribúcia, a.s., Sekcia údržby, Mlynské Nivy 441b, 825 11 Bratislava, alebo elektronicky, prostredníctvom online formuláru zverejneného na webovom sídle SPP-D (www.spp-distribucia.sk).
-V záujme predchádzaniu poškodenia plynárenského zariadenia, ohrozenia jeho prevádzky a/alebo prevádzky distribučnej siete, SPP-D vykonáva bezplatne vytyčovanie plynárenských zariadení do vzdialenosti 100 m.
-Stavebník je povinný oznámiť začatie prác v ochrannom pásme plynárenských zariadení zástupcovi prevádzkovateľa SPP-D (p. Pavol Gabaj, tel.č. +421 482424806) najneskôr 7 dní pred zahájením plánovaných prác.
-Stavebník je povinný zabezpečiť prístupnosť plynárenských zariadení počas realizácie činnosti z dôvodu potreby prevádzkovania plynárenských zariadení, najmä výkonu kontroly prevádzky, údržby a výkonu odborných prehliadok a odborných skúšok opráv, rekonštrukcie (obnovy) plynárenských zariadení.
-Stavebník je povinný umožniť zástupcovi SPP·D vstup na stavenisko a výkon kontroly realizácie činnosti v ochrannom pásme plynárenských zariadení.
-Stavebník je povinný realizovať výkopové práce vo vzdialenosti menšej ako 0,00 m na každú strany od obrysu existujúcich plynárenských zariadení v súlade s STN 73 3050 až po predchádzajúcom vytýčení plynárenských zariadení výhradne ručne bez použitia strojových mechanizmov.
-Prístup k akýmkoľvek technologickým zariadeniam SPP-D nie je povolený a manipulácia s nimi je prísne zakázaná, pokiaľ sa na tieto práce nevzťahuje vydané povolenie SPP-D.
-Každé poškodenie zariadenia SPP-D, vrátane poškodenia izolácie potrubia, musí byť ihneď ohlásené SPP-D na tel.č.: 0850 111727.
-Stavebník je povinný pri realizácií stavby dodržiavať ustanovenia Zákona o energetike, Stavebného zákona a iných všeobecne záväzných právnych predpisov, ako aj podmienky uvedené v Zápise z vytýčenia plynárenských zariadení a taktiež ustanovenia Technických pravidiel pre plyn (TPP) najmä TPP 906 01, TPP 700 02, TPP 702 02.
-Stavebník nesmie v ochrannom pásme plynárenských zariadení v zmysle §79 a §80 Zákona o energetike umiestňovať nadzemné stavby. kontrolné šachty, trvalé porasty a pod..
-Stavebník je povinný v mieste križovania navrhovaného elektrického zariadenia v zemnom prevedení s exitujúcimi plynárenskými zariadeniami vykonať Ich uloženie, tak ako ich predpisujú STN 73 6005 a TPP 906 01, a pred ich zasypaním - prizvať zástupcu prevádzkovateľa SPP-D.
-Súčasťou dodržania minimálnych odstupových vzdialeností v mieste/miestach križovania - navrhovaných vedení technického vybavenia - elektrického zariadenia v zemnom prevedení vrátane uzemňovacej sústavy s exitujúcimi plynárenskými zariadeniam, je povinnosť stavebníka vykonať ich uloženie v zmysle STN 73 6005, TPP 906 01, a pred ich zasypaním - prizvať zástupcu prevádzkovateľa SPP-D.
-V prípade, že stavebník realizuje navrhovanú trasu - elektrických zariadení v zemnom prevedení vrátane uzemňovacieho vodiča - bezvýkopovou metódou ( pretláčaním ) v mieste križovania s PZ - je povinný dodržať min. stanovenú vzdialenosť pre križovanie s PZ v súlade s TPP 906 01 , tab. 7., tým nie sú dotknuté povinnosti stavebníka, aby pri týchto činnostiach boli dodržané ustanovenia STN 733050 a vyhlášky č. 373/1990 Zb. Slovenského úradu bezpečnosti práce a Slovenského banského úradu o bezpečnosti práce a technických zariadení pri stavebných prácach zo dňa 14.8.1990.
Slovak Telekom, a.s., Bratislava (6611828825)
Nedôjde do styku so sieťami elektronických komunikácii (ďalej len SEK) spoločnosti Slovak Telekom, a.s. a/alebo DIGI SLOVAKIA, s.r.o.
- Existujúce zariadenia sú chránené ochranným pásmom (§68 zákona č. 351/2011 Z. z.) a zároveň je
potrebné dodržať ustanovenie §65 zákona č. 351/2011 Z. z. o ochrane proti rušeniu.
-Vyjadrenie stráca platnosť uplynutím doby platnosti uvedenej vyššie vo vyjadrení, v prípade zmeny vyznačeného polygónu, dôvodu žiadosti, účelu žiadosti, v prípade ak uvedené parcelné číslo v žiadosti nezodpovedá vyznačenému polygónu alebo k si stavebník nesplní povinnosť podľa nasledujúceho bodu.
- Stavebník alebo ním poverená osoba je povinná v prípade ak zistil, že jeho zámer, pre ktorý podal
uvedenú žiadosť je v kolízii so SEK Slovak Telekom,a.s. a/alebo DIGI SLOVAKIA, s.r.o. alebo zasahuje do ochranného pásma týchto sieti (najneskôr pred spracovaním projektovej dokumentácie stavby), vyzvať spoločnosť Slovak Telekom, a.s. na stanovenie konkrétnych podmienok ochrany alebo preloženia SEK prostredníctvom zamestnanca spoločnosti povereného správou sieti: jan.zauska@telekom.sk, 0902719521.
-Nedodržanie vyššie uvedených podmienok ochrany zariadení je porušením povinností podľa § 68 zákona č. 351/2011Z.z. o elektronických komunikáciách v platnom znení.
-Žiadateľ môže vyjadrenie použiť iba pre účel, pre ktorý mu bolo vystavené. Okrem použitia pre účel konaní podľa stavebného zákona a následnej realizácie výstavby, žiadateľ nie je oprávnený poskytnuté informácie a dáta ďalej rozširovať, prenajímať alebo využívať bez súhlasu spoločnosti Slovak Telekom, a.s..
-Žiadateľa zároveň upozorňujeme, že v prípade ak plánuje napojiť nehnuteľnosť na verejnú elektronickú komunikačnú sieť úložným vedením, je potrebné do projektu pre územné rozhodnutie doplniť aj telekomunikačnú prípojku.
Toto rozhodnutie platí podľa § 40 odst. 1 stavebného zákona v znení jeho noviel tri roky odo dňa nadobudnutia právoplatnosti. Nestratí však platnosť, ak v tejto lehote bude podaná žiadosť o povolenie stavby umiestnenej týmto rozhodnutím.
Mesto Brezno – stavebný úrad príslušný podľa ust.§ 117 ods.1 zákona číslo 50/1976 Zb. o územnom plánovaní a stavebnom poriadku (stavebný zákon), v znení neskorších predpisov,
zaevidoval dňa 05.12.2018 návrh Stredoslovenskej distribučnej, a.s., Pri Rajčianke 2927/8, 010 47 Žilina, v zastúpení splnomocneným na zastupovanie ENData, s.r.o., Poľanová 1578/37, 029 01 Námestovo, na vydanie územného rozhodnutia o umiestnení stavby „11518 Brezno – Podkoreňová – Rozšírenie NNK“ na pozemkoch parc.č. KN – líniová stavba v k.ú.Brezno.
Vzhľadom k tomu, že k návrhu neboli doložené všetky doklady potrebné na jeho riadne posúdenie, vyzval stavebný úrad navrhovateľa listom číslo MsÚ-2018/11743-02 zo dňa 19.12.2018 na doplnenie návrhu a zároveň rozhodnutím vydaným pod číslom MsÚ-2018/11743-03 zo dňa 19.12.2018 územné konanie prerušil.
Navrhovateľ požadované doklady doplnil dňa 12.02.2019 a Mesto Brezno, stavebný úrad listom číslo MsÚ-2019/439-04 zo dňa 27.02.2019 oznámil začatie územného konania formou verejnej vyhlášky po dobu 15 dní na úradnej tabuli a elektronickej úradnej tabuli mesta Brezno a zároveň na
Na miestnom šetrení bolo zistené, že stavebné práce na stavbe nie sú zahájené.
Umiestnenie stavby je situované v lokalite ul. Podkoreňová, v zástavbe rodinných domov.
Predmetný investičný zámer je v súlade s územným plánom mesta Brezno, ktorý bol schválený uznesením mestského zastupiteľstva pod číslom 134/2001 zo dňa 14.12.2001 v znení neskorších zmien a doplnkov.
Podkladom pre vydanie rozhodnutia je územný plán, predložené doklady, vyjadrenia dotknutých orgánov spolupôsobiacich v konaní, vyjadrenia účastníkov konania a skutočnosti zistené pri miestnom zisťovaním.
K umiestneniu predmetnej stavby sa vyjadrili: SSD, a.s.Žilina, ST a.s. Bratislava, StVPS a.s. B.Bystrica, SPP –distribúcia, a.s. Bratislava, OÚ Brezno, OSŽP – úsek ŠVS, ŠSOH, PLO, SVP š.p., OZ Banská Bystrica, Mesto Brezno-MsÚ Brezno-OIŽPSP, Technické služby Brezno.
Správny poplatok v zmysle zák. NR SR č.145/1995 Z.z. - o správnych poplatkoch v znení neskorších predpisov vo výške 100,00 € bol uhradený platbou v hotovosti do pokladnice úradu.